A Győri Audi ETO KC 2014-ben jobbátlövő pozícióba leigazolta a 2013-as világbajnokság gólkirályát, Susann Müllert, akitől azonban a játékos magánéleti gondjai miatt idény közbenmeg kellett válniuk. Emiatt a győri csapatnak gyorsan nemzetközi szintű balkezes átlövőre lett szüksége, és a csapatában egyre kevesebb időhöz jutó Sullanddal sikerült is megegyezniük, így 2015-től egy szezonra leigazolták a norvég játékost. A szezon végeztével a bajnoki címet és Magyar Kupát nyerő Sulland visszatért Norvégiába, a Vipers Kristiansand csapatában folytatta pályafutását, a helyére pedig a győri csapat Nora Mørköt szerződtette.